Kalle Remm

Kalle Remm (sündinud 9. aprillil 1954 Tartus) on eesti zooloog, geograaf, kartograaf ja orienteeruja.

Haridus
1972. aastal lõpetas Tartu 5. Keskkooli. 1977. aastal lõpetas Tartu Riikliku Ülikooli bioloogia eriala. 1990. aastal sai Leningradis Zooloogia instituudist bioloogiakandidaadi kraadi.Eesti spordi biograafiline leksikon. Remm, KalleEesti Teadusportaal. Kalle Remm 1999. aastal sai Tartu Ülikoolist teadusmagistri kraadi geoinformaatika ja kartograafia erialal.

Töö
Aastatel 1977–1993 töötas Teaduste Akadeemia Zooloogia ja Botaanika Instituudis inseneri ja nooremteadurina. 1993–1998 töötas Eesti Kaardikeskuses insenerina, 1998–1999 Maa-ametis kartograafiabüroo peaspetsialistina. 1998. aastast Tartu Ülikooli bioloogia-geograafiateaduskonna teadur, 2002. aastast TÜ Ökoloogia- ja Maateaduste Instituudi geoinformaatika ja kartograafia teadur, 2005. aastast vanemteadur.

Sporditegevus
Orienteerumisjooksu Eesti meistrivõistlustel on ta võitnud 4 kuldmedalit (1979 tavarajal, 1975, 1981 ja 1983 teatejooksus), 1 hõbemedali ja 1 pronksmedali. Kergejõustiku Eesti meistrivõistlustel võitnud 1983 pronksi 30 km maanteejooksus ja 1985 pronksi maratonis.ESBL sporditulemused. Kalle Remm

TRÜ võistkonnas on ta viis korda tulnud Jüriööjooksu võitjaks.

Teadustöö
Üle 50 teaduspublikatsiooni. 2011. aastast Rahvusvahelise Arvutusökoloogia Seltsi liige. 

Tegevus kartograafina
Ta on koostanud üle 70 orienteerumiskaardi, lisaks mitmesuguseid turismikaarte, linnaplaane ja muid kaarte.E-kataloog ESTER. Remm, Kalle, kartograaf

Tunnustus
2014 Tartu Ülikooli aumärk
2025 Eesti Orienteerumisliidu teenetemärk

Pere
Tema isa oli Hans Remm ja ema on Eevi Remm. Maido Remm on tema vend. 

Ta on Tiit Remmi ja Jaanus Remmi isa.

Viited

Välislingid
 Koduleht


Kategooria:Eesti zooloogid
Kategooria:Eesti geograafid
Kategooria:Eesti kartograafid
Kategooria:Eesti orienteerujad
Kategooria:Zooloogia ja Botaanika Instituudi koosseis
Kategooria:Tartu Ülikooli bioloogia-geograafiateaduskonna vilistlased
Kategooria:Sündinud 1954